laion/Wikipedia-Exotic huggingface dataset:
רוזן (פירושונים)

האם התכוונתם ל... רוזן – תואר אצולה מחנה גרוס-רוזן – מחנה ריכוז ועבודה נאצי בשלזיה תחתית (פעל בין השנים 1940–1945; כ-130,000 אסירים, מתוכם נספו כ-40,000) אישים ששם משפחתם "רוזן" (לרוב קיצור או עברות לשם ביידיש או בגרמנית המכיל את הרכיב "רוזן", כגון רוזנבלום, רוזנשטיין, רוזנפלד, רוזנשטוק, רוזנבאום, רוזנצווייג): אייל רוזן – קצין צה"ל, מפקד בחיל התותחנים גבי רוזן – אלופת ישראל ושיאנית ישראל בקפיצה לגובה דוד רוזן – שופט בבית המשפט המחוזי תל אביב דוד רוזן – רב ראשי לשעבר של אירלנד דוד משה רוזן – רב ראשי של יהודי רומניה (1948–1994) ונשיא הפדרציה של הקהילות היהודיות ברומניה (1964–1994) דניאל רוזן – מהנדס ישראלי, מנכ"ל משרד התקשורת (1997–2001) וחתן פרס ביטחון ישראל (1979) חיים רוזן – פרופסור לבלשנות כללית והודו-אירופית באוניברסיטה העברית בירושלים, חתן פרס ישראל לבלשנות (1978), חבר האקדמיה הלאומית הישראלית למדעים חנה רוזן – פרופסור לבלשנות באוניברסיטה העברית בירושלים חנוך רוזן – פנטומימאי, שחקן, במאי תיאטרון ומפיק, הנחשב לפנטומימאי הלאומי של ישראל יהודה אריה רוזן – סגן-אלוף בצה"ל, היועץ הכספי לרמטכ"ל (1953) יונה רוזן – מצנחני היישוב במלחמת העולם השנייה יונתן רוזן – שחקן ומוזיקאי ישראלי ירון רוזן – קצין בחיל האוויר, ראש להק אוויר למסוקים ישראל רוזן – רב, מייסד מנהל הגיור ודיין במנהל, ראש מכון צומת לענייני הלכה וטכנולוגיה יגאל רוזן – רב חרדי וראש ישיבת 'אור ישראל' שבפתח תקווה מאיר רוזן – דיפלומט ישראלי, כיהן כיועץ המשפטי של משרד החוץ, שגריר ישראל בצרפת ובארצות הברית מוטי רוזן – קצין צה"ל ואיש התעשייה הצבאית מייקל רוזן (אנ') – סופר ומשורר ילדים יהודי-אנגלי מרדכי (מוטי) רוזן – בלשן, אטימולוג ולשונאי עברי מרים רוזן-איילון – פרופסור אמריטה במכון לארכאולוגיה ובחוג ללימודי האסלאם והמזרח התיכון במכון ללימודי אסיה ואפריקה שבאוניברסיטה העברית בירושלים נתן רוזן – פיזיקאי ישראלי, פרופסור מחקר בטכניון הפרדוקס של איינשטיין-פודולסקי-רוזן – ניסוי מחשבתי שבא לתקוף את מכניקת הקוונטים באמצעות תוצאתו הפרדוקסלית עוזי רוזן (טייס) – תא"ל בצה"ל, מפקד בסיס חצרים, בסיס תל נוף ועוזר שר הביטחון לאמצעים מיוחדים עוזי רוזן (שוטר) – קצין משטרה ישראלי בדרגת ניצב עוזי רוזן (שחיין) – שחיין ישראלי עליזה רוזן – שחקנית וזמרת ישראלית עמנואל רוזן – עיתונאי ואיש תקשורת ישראלי זוכה פרס פראט (2004) פנחס רוזן – יו"ר ההסתדרות הציונית בגרמניה, מייסד המפלגות 'עלייה חדשה', 'המפלגה הפרוגרסיבית ו'המפלגה הליברלית', וממנהיגי המפלגה הליברלית העצמאית; חבר מינהלת העם ומחותמי מגילת העצמאות, חבר הכנסת, חבר מועצת עיריית תל אביב ושר המשפטים הראשון של ישראל בשש ממשלות צ'ארלס רוזן – פסנתרן ותאורטיקאי מוזיקה אמריקאי צבי רוזן – כדורגלן ומאמן ישראלי צבי רוזן (פילוסוף) – ראש החוג לפילוסופיה באוניברסיטת תל אביב, עסק בפילוסופיה פוליטית וחברתית צבי רוזן (צייר) – צייר, מוזיקאי וסופר ישראלי (‏צבי רוזן‏ (Q55313920)) רועי רוזן – אמן וסופר ישראלי, מרצה בבצלאל ובמדרשה לאמנות בבית ברל שבתאי רוזן – פרופסור למשפט בינלאומי פומבי ודיפלומט ישראלי שלמה רוזן – חבר הכנסות ה-6 (מפ"ם) והכנסת השביעית מטעם (המערך), ובהמשך שר לקליטת עלייה ושר השיכון שמואל רוזן – חידונאי ושדרן רדיו ישראלי רוזן-צבי יעקב הרוזן
קאטויקיה

קאטויקיה (ביוונית: κατοικία) היה כינוי למושבה צבאית של מצרים התלמיית והממלכה הסלאוקית בתקופה ההלניסטית. למונח שני פירושים עיקריים: קבוצת חיילים גדולה שקיבלה נחלות אדמה חקלאית שיוכלו לעבד ולהתפרנס ממנה ובעזרת הכסף הזה לצייד את עצמם; וכן, קבוצת חיילים שקיבלו מגורים בעיר מסוימת על חשבון תושביה (מנהג שהיה נפוץ בצבאות אירופאים עד המאה ה-19). חיילים אלה היו חייבים בשירותי שמירה ושיטור באזור שבו הוצבו. קאטויקיה הייתה יישוב שלא נהנה ממעמד של פוליס, אך היה בעל סטטוס גבוה יותר מעיר מזרחית רגילה. חוקרים אחדים מערערים על קביעה זאת, ורואים בקאטויקיה יישוב רגיל לכל דבר או לכל היותר יישוב בעל אופי צבאי, אך לא מושבת חיילים שתפקידה שיטור ולחימה. רב תושבי קאטויקיה היו לרוב הווטרנים של מלחמותיו של אלכסנדר הגדול ומלחמות הדיאדוכים וצאצאיהם, אך גם מהגרים מיוון, איי הים האגאי, ממוקדון ומארצות אחרות שבהן ישבו בני התרבות היוונית. חלק מהתושבים היו בני המזרח ששירתו בצבא המלכותי וקיבלו סטטוס מיוחד. אלו היו לרוב קבוצות מיעוט שחימושם ואימונם לא סיכנו את המשטר. יהודים, בעיקר מיהדות בבל, היו ידועים במעלותיהם הצבאיות בממלכה הסלאוקית, ושירתו בצבא המלכותי. במקורות מצויה התייחסות ישירה למתיישבים צבאיים ממוצא יהודי; כך למשל, מתוארת העברתן של 2,000 משפחות יהודיות ממסופוטמיה לנקודות אסטרטגיות בלידיה ובפריגיה, שתיהן באסיה הקטנה, או מושבת חיילים יהודים מקהילת בבל באנטיוכיה. גם הצבא התלמיי השתמש רבות ביהודים, ושילב אותם בתוכו. הקאטויקיות היו מפוזרות בנדיבות בנקודות אסטרטגיות ברחבי האימפריה הסלאוקית. חלק ניכר היה באסיה הקטנה כהגנה בפני הגלטים; חלק אחר היה בלב האימפריה בסוריה ומסופוטמיה, וחלקם גרו בערים הגדולות דוגמת אנטיוכיה וסלאוקיה. חלק אחר היו באזור אקבטנה שבמדי, לשמירה על המחוזות הרחוקים של האימפריה, ובשלב מאוחר יותר להגנה נגד הפרתים. המושבות הצבאיות של התלמיים רוכזו אף הן בנקודות אסטרטגיות באזורי החיכוך עם הסלאוקים באזור עמק הירדן ובמקומות אחרים. עם כיבוש ארץ ישראל על ידי הסלאוקים, עברו המושבות הצבאיות של המצרים לידיים סלאוקיות, והחיילים, בהתאם למנהג הרווח בזמנם, החליפו את נאמנותם למדינתם החדשה ולא הסתכנו באיבוד רכושם. הצבא הסלאוקי יוסף בן מתתיהו, קדמוניות היהודים, ספר 12, פרק 3 חלק 4
דורבן (בוטניקה)

הדורבן הוא איבר בפרח, הבולט מאחורי הכותרת, ובו נמצא הצוף. החרק המאביק מחדיר את חדקו אל עבר הדורבן על מנת להשיג את הצוף, ובו בזמן הוא מאביק את הפרח. בין הפרחים הכוללים דורבן נמנים הפשתנית, רוב הסגליים, אקוילגיה, חלק מהסחלביים וכובע נזיר. שם הדורבן (spur) מגיע מצורת מגפי הבוקרים, שלהם בליטה מאחורי העקב שתפקידה לדרבן את הסוס בשעת מרדף, ברצונו להימנע ממגעה המכאיב. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
RISAT-2

RISAT-2 (ראשי תיבות של Radar Imaging Satellite 2) הוא לוויין חישה מרחוק שפותח על ידי הארגון ההודי לחקר החלל. זהו לוויין מכ"מי, המייצר הדמאות של כדור הארץ ביום, בלילה וכמעט בכל תנאי מזג אוויר. הלוויין שוגר לחלל באמצעות PSLV, משגר לוויינים מפיתוח הודי, והוא לוויין המכ"ם הראשון של הודו. ב-22 במאי 2019 שיגרה הודו לוויין מכ"ם נוסף בשם RISAT-2B שמשקלו היה כ-615 ק"ג. לוויין זה הוא הראשון משלוש לווייני מכ"ם חדשים מסדרת RISAT-2 המבוססת על טכנולוגיית מכ"ם הטכסאר הישראלי (להבדיל מסדרת RISAT-1 שמהווה סדרת לווייני מכ"ם נפרדת בפיתוח הודי), הכוללים את RISAT-2B (ששוגר במאי 2019), RISAT-2BR1 (ששוגר בדצמבר 2019), ו-RISAT-2BR2 שמיועד לשיגור בפברואר 2020. הלוויין RISAT-2 עושה שימוש בטכנולוגיית מכ"ם מִפְתָּח סינתטי (SAR). המכ"ם משתמש בתנועת הלוויין (במהירות של קרוב לשמונה קילומטרים בשנייה) על מנת לייצר אנטנה סינתטית מההדים שחוזרים לאורך מסלול הטיסה. המכ"ם משתמש באינטרפרומטריית רדיו על מנת לשרטט תמונה ברזולוציה גבוהה של פני השטח, ללא תלות במזג האוויר. מקורות רבים בהודו ומחוץ לה ייחסו את מוצא הלוויין לישראל. ראש הארגון ההודי לחקר החלל מנדהבאן נאיר פרסם הכחשה רשמית וציין כי הלוויין הוא הודי. יום לפני שיגור הלוויין פרסם הארגון ההודי לחקר החלל איורים של הלוויין מהם עולה כי מטעד המכ"ם של הלוויין זהה למקטע המכ"ם של הלוויין הישראלי טכסאר. לאחר השיגור פורסמה הודעה לתקשורת שמקורה בארגון ההודי לחקר החלל ובו מצוין בפירוש כי הלוויין פותח בשיתוף פעולה עם התעשייה האווירית לישראל. הודו שיגרה לווין ריגול תוצרת התעשייה האווירית, באתר גלובס, 20 באפריל 2009
1729

שנת 1729 היא השנה ה-29 במאה ה-18. זוהי שנה רגילה, שאורכה 365 ימים. 1 בינואר 1729 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 9 בנובמבר – ספרד, צרפת ובריטניה חותמות על אמנת סביליה 12 בינואר – אדמונד ברק, מדינאי ופילוסוף אנגלי (נפטר ב-1797) 22 בינואר – גוטהולד אפרים לסינג, החשוב במחזאי תקופת הנאורות הגרמנים (נפטר ב-1781) 21 באפריל – יקטרינה הגדולה, צארית האימפריה הרוסית (נפטרה ב-1796) 2 במאי – יקטרינה הגדולה, קיסרית רוסיה (נפטרה ב-1796) 23 במאי – ג'וזפה פאריני, משורר, לבריתן ומתרגם איטלקי (נפטר ב-1799) 6 בספטמבר – משה מנדלסון, הוגה דעות יהודי (נפטר ב-1786) 24 בנובמבר – אלכסנדר סובורוב, גנרל רוסי (נפטר ב-1800) 31 בינואר – יאקוב רוחבן, מגלה ארצות הולנדי (נולד ב-1659) 21 במרץ – ג'ון לו, כלכלן סקוטי (נולד ב-1671) 31 ביולי – ניקולא היים, לבריתן אופרה איטלקי (נולד ב-1729) 12 בנובמבר – אלכסנדר מנשיקוב, אציל וגנרל רוסי (נולד ב-1673) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1729 התחילה ביום י"ב בשבט ה'תפ"ט (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-א' בשבט). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1729 לפי הלוח היוליאני Nothing. ילידי 1729‎ נפטרים ב-1729‎ מדיה וקבצים בנושא 1729 בוויקישיתוף
פעולת האצ"ל בעיראק

פעולת האצ"ל בעיראק היא פעולה חשאית בימי מלחמת העולם השנייה, שעירבה את השתתפותם של ארבעה חברי תנועת האצ"ל. חברי התנועה נשלחו מישראל על ידי הבריטים לחבניה שבעיראק במטרה לחבל במצבורי הדלק ששימשו את מטוסי גרמניה הנאצית. בסופו של דבר הפעולה שונתה והפכה לפעולת מודיעין במהלכה הצליחו שניים מחברי הקבוצה לצלוח את המדבר ולדווח חזרה שדרך הכניסה לבגדאד פנויה. הדבר הוביל לכניסת הבריטים לבגדאד ולהצלת יהודי עיראק מהמשך הפרהוד. במאי 1941, בתקופת מרד רשיד עאלי אל-כילאני, פנה קולונל סימפסון אל האצ"ל בהצעה שהארגון ישגר יחידת קומנדו לבגדאד לפגיעה במצבורי הדלק ששימשו את מטוסי גרמניה הנאצית שסייעו לאל-כילאני. מפקד האצ"ל, דוד רזיאל, הסכים למלא את המשימה וביקש לכלול בה גם: חטיפת כהן הדת המוסלמי הפרו-נאצי חאג' אמין אל-חוסייני, מראשי המהפכה האנטי-בריטית והפרו-גרמנית, ששם בראש מעייניו לעזור לנאצים להשתלט על המזרח התיכון, והקים לשם כך גדודי חיילים שעמדו לרשות הנאצים וכן רשתות שידור בארבע מדינות באירופה. הצלת יהדות עיראק משואה מידית ובעקיפין הצלת היישוב היהודי. לפעולה יצאו מפקד האצ"ל דוד רזיאל, סגנו יעקב מרידור, וחברי האצ"ל יעקב סיקא אהרוני ויעקב טרזי. במהלך המשימה נדחתה תוכנית פיצוץ מכלי הדלק ובמקום זאת הוחלט שהקבוצה תעסוק בפעולות מודיעין ותספק מידע על כוחות צבא בדרך לבגדאד. רזיאל, שהיה בג'יפ עם קצין בריטי, נהרג מהפצצה של מטוס גרמני. יעקב סיקא אהרוני מונה למפקד הפעולה ויצא עם יעקב טרזי כדי לתור אחר מידע מודיעיני. השניים המשיכו במשימתם, תוך סכנת התגלות על ידי שבטים נודדים במקום. הם סיימו את המשימה בהצלחה, כשהם מספקים את המידע החשוב שהוביל לכניסת הבריטים לבגדאד. הפעולה שאפשרה את הכניסה המידית של הבריטים לבגדאד הובילה למעשה להפסקת פרעות הפרהוד תוך התערבות בריטית בנעשה והצילה באופן זה יהודים רבים. יעקב סיקא אהרוני, בעקבות המופתי עם דוד רזיאל, 2000. עידן קיויתי, פעולת האצ"ל בעיראק בשנת 1941 בראשות מפקד הארגון דוד רזיאל, עבודה סמינריונית, האוניברסיטה העברית בירושלים דרכו האחרונה של דוד רזיאל, באתר האצ"ל
סינתזה

סִינְתֶּזָה (מיוונית σύνθεσις, ‏σύν סינ, חיבור, + θέσις תזיס, מיקום) היא הרכבה, היפוכה של האנליזה. משמעותה מתייחסת הן להתהוותו של דבר מה חדש מתוך התרכבותם או הרכבתם של גורמים קיימים, והן ליכולתו (מיומנותו) הקוגניטיבית של אדם להרכיב שני אלמנטים קיימים או יותר כדי לקבל יצירה חדשה (שלם חדש). המונח רחב במשמעותו, ומתייחס הן לגורמים פיזיקליים, כימיים וביולוגיים, והן לאלמנטים רעיוניים או פנומנולוגיים. תוצר של סינתזה, מלאכותית על פי רוב, מכונה "סינתטי". האם התכוונתם ל... כימיה וביולוגיה סינתזה (כימיה) – יצירת מולקולה באמצעות תגובה כימית בין מולקולות אחרות סינתזה אורגנית – תחום חקר בכימיה אורגנית וסינתזה כימית, העוסקת בייצור של תרכובות אורגניות סינתזה מוחלטת (או סינתזה טוטלית) – סינתזה כימית של מולקולה מורכבת, בדרך כלל חומר טבעי, מחומרי גלם פשוטים וזמינים מסחרית סינתזה (ביולוגיה) (אנ') או ביוסינתזה – הרכבתן של מולקולות גדולות מאבני הבניין שלהן (למשל חלבונים מחומצות אמינו) פוטוסינתזה ("הטמעה") – תהליך כימי המתקיים בצמחים שבו חלקיק אור מפרק מולקולת מים, לבניית הצמח ולייצור חמצן (כתוצר לוואי) כימוסינתזה – התהליך המקביל לפוטוסינתזה ביצורים אוטוטרופים החיים במעמקי הים סינתזת DNA שכפול DNA – תהליך יצירת העתק של מולקולות ה-DNA בתאיהם של יצורים חיים שעתוק (ביולוגיה) (תעתוק; Transcription) – תהליך בביולוגיה של התא שבו מולקולת RNA מיוצרת לפי תבנית של מולקולת DNA ATP סינתאז (ATP synthase) – חלבון הנמצא בממברנה הפנימית של המיטוכונדריה ותפקידו ליצור ATP פיזיקה נוקליאוסינתזה (הרכבת-גרעינים) – תהליכים ראשוניים שבהם נוצרים גרעיני אטומים חדשים, הן מנוקליאונים קיימים, בעיקר פרוטונים ונייטרונים, והן מגרעיני אטומים אחרים אלקטרוניקה סינתזה (אלקטרוניקה) (אנ') (אנ') – בתכנון של מעגלים אלקטרוניים מורכבים, החל ממעגל מודפס וכלה במעגל משולב, סינתזה היא תהליך ההמרה של התכנון המבוצע בשפת תיאור חומרה (HDL) למימוש בשערים לוגיים בסיסיים שמע ודיבור סינתזה (מוזיקה אלקטרונית) – במוזיקה אלקטרונית, סינתזה היא שיטה ליצירת צלילים באמצעות יחידת חומרה או תוכנה סינתיסייזר ("מְסַנְתֵּז", "סַנְתָז") – כלי נגינה פיזי או וירטואלי המפיק צלילים באמצעות מעגלים חשמליים או באמצעות אלגוריתמים מתוכנתים סינתזת דיבור – טכניקה להפקה מלאכותית של דיבור אנושי פילוסופיה וחינוך סינתזה (פילוסופיה) – במודל של פיכטה, אשר לעיתים מיוחס בטעות להגל, סינתזה היא התוצאה הסופית של הניסיונות ליישב את הסתירה הפנימית בין התזה והאנטיתזה. תחת רעיון המיזוג, סינתזה נחשבת למרכיב חשוב בפילוסופיה המודרנית, במיוחד ברעיונות אשר נחשבים 'הוליסטים' (וזאת בניגוד לרדוקציוניזם). ראו גם דיאלקטיקה#דיאלקטיקה הגליאנית סינתזה (חינוך) – בחינוך, סינתזה נוצרת כאשר התלמיד משלב אלמנטים שונים כדי לקבל מבנה קוהרנטי, שלא היה קיים לפני כן אחר סינתזה (אמנות) – באמנות, סינתזה היא שילוב של סגנונות שונים סינתזה (מכניקה) (אנ') Synthesis – אלבומה הרביעי של להקת הרוק אוונסנס משנת 2017
אדמונד

האם התכוונתם ל... אדמונד הראשון – מלך אנגליה בשנים 939–946 אדמונד השני – מלך אנגליה בשנת 1016 אדמונד (אוקלהומה) – עיר במדינת אוקלהומה בארצות הברית אדמונד – מלך של אנגליה המזרחית אדמון אישים ששמם הפרטי הוא אדמונד
דחף

האם התכוונתם ל... דחף (פסיכולוגיה) – רצון בלתי נשלט לעשות פעולה מסוימת תאוריית הדחף – מושג בפסיכולוגיה המתייחס למגוון תאוריות הנוגעות להנעה והפחתת דחפים מתקף – במכניקה קלאסית, על ידי הפעלת מתקף על גוף ניתן לשנות את התנע שלו אות קצר בזמן כדוגמת דחף עצבי מנת דחף – מרכיב בטיפול חיסוני דחף (כוח) – כוח תגובה המתואר על ידי החוק השני והשלישי של ניוטון דחף עצבי – פעימה חשמלית המתפשטת בתאי עצב ומשמשת לתקשורת עצבית מכון דחף – מכון סקרים בראשות מינה צמח אימפולס
אלברטו בלאנקו

לואיס אלברטו בלאנקו סאוורדה (בספרדית: Luis Alberto Blanco Saavedra; נולד ב-8 בינואר 1978) הוא כדורגלן עבר פנמי, אשר שיחק בעמדת הקשר ההגנתי. בלאנקו עבר בקריירה שלו בין קבוצות רבות. עם קבוצת שריף טיראספול, בה שיחק ארבע שנים, זכה ארבע פעמים ברציפות באליפות מולדובה בין השנים 2002 ו-2005, וכמו כן בגביע המולדובי ב-2002. לאחר מכן שיחק גם באלניה ולדיקווקז הרוסית, וכן בקבוצות בערב הסעודית, איחוד האמירויות וקולומביה. בינואר 2009 הגיע לישראל והצטרף לקבוצת מכבי נתניה. במדי נתניה רשם 11 הופעות, בהן כבש שער אחד. בתום העונה שוחרר מהקבוצה וחזר לשחק במולדתו, עד שפרש ממשחק פעיל בשנת 2013 בין השנים 2000–2009 שיחק בלאנקו בנבחרת פנמה, והשתתף עם נבחרתו בגביע הזהב ב-2005 ו-2007. בסך הכל רשם 57 הופעות במדי הנבחרת, בהן כבש שלושה שערים. אלברטו בלאנקו, באתר ההתאחדות לכדורגל בישראל אלברטו בלאנקו, באתר Transfermarkt אלברטו בלאנקו, באתר Soccerway אלברטו בלאנקו, באתר National Football Teams אלברטו בלאנקו, באתר FootballDatabase.eu פרופיל המאמן, באתר Transfermarkt
לני וילקנס

לאונרד רנדולף "לני" וילקנס (באנגלית: Leonard Randolph "Lenny" Wilkens; נולד ב-28 באוקטובר 1937 בניו יורק, ארצות הברית) הוא כדורסלן ומאמן עבר בליגת ה-NBA. וילקנס נמצא במקום השלישי (אחרי דון נלסון וגרג פופוביץ') עם המספר הרב ביותר של ניצחונות למאמן בעונה הרגילה בהיסטוריה של ה-NBA ונבחר להיכל התהילה של הכדורסל פעמיים, הן כשחקן, הן כמאמן; כשחקן הוא נבחר ב-1989 וכמאמן ב-1998. ב-29 בנובמבר 2006 הוא התמנה לסגן יו"ר הסיאטל סופרסוניקס וב-27 באפריל 2007 הוא התמנה לנשיא פעילויות הכדורסל של הסוניקס. ב-6 ביולי 2007 התפטר וילקנס מהסוניקס. וילקנס גדל בברוקלין. אביו היה אפרו-אמריקאי ואמו ממוצא אירי. הוא למד ושיחק בתיכון הספורט המוביל בארצות הברית, Boys High. וילקנס שיחק במכללת פרובידנס ונבחר פעמיים, ב-1959 וב-1960 כאול אמריקן. הוא קלע בשורות המכללה 1193 נקודות והוביל אותה לגמר טורניר ה-NIT. הוא אף נבחר ל-MVP של טורניר הפיינל פור. וילקנס נבחר במקום השישי בדראפט ה-NBA של 1960 על ידי סנט לואיס הוקס (שהפכה מאוחר יותר לאטלנטה הוקס). בהוקס הושיט לו סיוע רב בוב פטיט מה שעזר לווילקנס להתאקלם בקלות בקבוצה. הוא שיחק עבור ההוקס (1960 - 1968), הסוניקס (1968 - 1972), עבור קליבלנד קאבלירס (1972–1974) ולסיום עבור פורטלנד טרייל בלייזרס (1974 - 1975). וילקנס נבחר למשחק האולסטאר של ה-NBA תשע פעמים ואף סיים במקום השני במרוץ לתואר הMVP של עונת 1968 - 1969, אחרי וילט צ'מברלין, כשהוא קולע 20 נקודות ומוסר 9.3 אסיסטים למשחק. ב-1971 אף זכה בתואר ה-MVP של משחק האולסטאר. כמו כן זכה בתואר מלך האסיסטים של ה-NBA בעונת 1969/1970. בעונתו הראשונה בסיאטל קלע 22.4 נקודות ומסר 8.2 אסיסטים למשחק ובעונתו הראשונה בקאבס קלע 20.8 נקודות ומסר 8.4 אסיסטים למשחק. וילקנס שימש כמאמן-שחקן בשנים 1969–1972 בסיאטל ובשנתו היחידה כשחקן בפורטלנד. וילקנס פרש ממשחק ב-1975 והיה מאמן במשרה מלאה של פורטלנד במשך שנה אחת נוספת. לאחר שנה הפסקה, הפך ב-1977 למאמן סיאטל, שם אימן במשך שמונה שנים רצופות, עד שנת 1985. ב-1979 זכה באליפות היחידה שלו (ושל סיאטל). לאחר מכן אימן את קליבלנד (1987–1993), אטלנטה (1993 - 2000), טורונטו (2000 - 2003) ואת הניקס (2004–2005). בדרך, ב-1 במרץ 1996 הוא הפך למאמן הראשון שהשיג 1,000 ניצחונות וב-1994 נבחר ל"מאמן השנה" כשהוביל את אטלנטה למאזן 57-25. ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA. וילקנס פרש ב-2005, לאחר 32 עונות אימון בהן ניהל 2,487 משחקים בעונה הרגילה ובמאזנו 1,332 ניצחונות ו-1,155 הפסדים. מספר הניצחונות של וילקנס היווה שיא NBA אשר נשבר על ידי דון נלסון ב-2010. בכל ארבע הקטגוריות האלה הוא מקום ראשון בליגת ה-NBA בכל הזמנים. וילקנס היה עוזר מאמן הדרים טים של 1992 ואימן את נבחרת 1996. וילקנס הוא אחד משלושה בלבד, לצד ג'ון וודן וביל שרמן שנבחר להיכל התהילה של הכדורסל הן כשחקן, הן כמאמן. בנוסף, וילקנס הוא גם האדם היחיד שנבחר הן לרשימת 50 השחקנים הגדולים בתולדות ה-NBA שהוכרזה ב-1996 לרגל ציון 50 שנים שעברו מאז נוסדה הליגה, הן לרשימת 10 המאמנים הגדולים בתולדות הליגה. מדיה וקבצים בנושא לני וילקנס בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר היכל התהילה של הכדורסל פרופיל, באתר ליגת ה-NBA באתר היכל התהילה של הכדורסל (כשחקן) באתר היכל התהילה של הכדורסל (כמאמן) עידו רקובסקי, לני ווילקנס הוא היחיד שנכנס להיכל התהילה של הכדורסל בשלושה תפקידים שונים, באתר הארץ, 2 במרץ 2024 לני וילקנס, באתר אנציקלופדיה בריטניקה (באנגלית)
1730

שנת 1730 היא השנה ה-30 במאה ה-18. זוהי שנה רגילה, שאורכה 365 ימים. 1 בינואר 1730 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 8 באפריל – נחנך בניין בית הכנסת שארית ישראל, הראשון בניו יורק 8 ביולי – רעידת אדמה באזור ולפראיסו. חוזקה מוערך בכ-8.7 15 באוגוסט – רעידת אדמה באזור אסאם/טיבט. חוזקה מוערך בכ-8.6 30 בדצמבר – רעידת אדמה בהוקאידו שביפן רבי משולם זושא מאניפולי (נפטר ב-1800) 25 בינואר – ויליאם ויפל, מחותמי הכרזת העצמאות האמריקנית (נפטר ב-1785) 26 ביוני – שארל מסיה, אסטרונום צרפתי (נפטר ב-1817) 6 בדצמבר – סופי פון לה רוש, סופרת גרמנית (נפטרה ב-1807) נחמיה חיון - מנהיג שבתאי באירופה (נולד ב-1668) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1730 התחילה ביום כ"ג בטבת ה'ת"ץ (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1730 לפי הלוח היוליאני Nothing. ילידי 1730‎ נפטרים ב-1730‎ מדיה וקבצים בנושא 1730 בוויקישיתוף
קלואקה מקסימה

קלואקה מקסימה (בלטינית: Cloaca Maxima, מילולית: הביב הגדול) היא אחת ממערכות הביוב המוקדמות ביותר. מערכת ביוב זו נבנתה בימי רומא העתיקה על מנת לנקז ביצות ושפכים מהעיר רומא, ונשפכה לתוך נהר הטיבר. הקלואקה מקסימה נוסדה ככל הנראה בסביבות שנת 600 לפנה"ס על ידי מלכהּ החמישי של רומא, לוקיוס טארקוויניוס פריסקוס, שנעזר לשם בנייתהּ במהנדסים אטרוסקים מיומנים ופועלים מקרב הפלבאים. בראשיתהּ הייתה ככל הנראה תעלה פתוחה אליה נוקזו שלושה פלגי מים משלוש גבעות סמוכות שתועלו דרך הפורום עד לשפך הטיבר. התעלה כוסתה במשך השנים לאחר שנבנו מעליה בתים ומבני ציבור בשל הצפיפות ההולכת וגוברת בתוך העיר. מערכת הביוב המסועפת ניקזה שפכים מבתי מרחץ ציבוריים כמרחצאות דיוקלטיאנוס, מזרקות, שירותים ציבוריים ומבני ציבור. בבתים פרטיים נאלצו עם זאת להסתפק בבורות שופכין. הקלואקה מקסימה תוחזקה היטב במשך השנים ואף עברה שיפוץ כללי תחת כהונתו של אגריפה כאיידיל בשנת 33 לפנה"ס. בתקופה המודרנית מה שנותר מהקלואקה חובר למערכת הביוב המודרנית. במספר מקרים השליכו הרומאים גופות של בני אדם לתוך הקלואקה במקום לקברם. המפורסמים שבהם הם השלכתם של הקיסר אלאגבאלוס ושל הקדוש הנוצרי סבסטיאן הקדוש: זו של השני מתוארת בציורו הנודע של לודוביקו קראצ'י. ניתן עדיין לצפות בשפך של הקלואקה ליד פונטה רוטו(אנ') וליד פונטה פלטינו(אנ'). ניתן לצפות בגרם מדרגות המוביל אליו בסמוך לבזיליקה יוליה(אנ') שבמתחם הפורום. מדיה וקבצים בנושא קלואקה מקסימה בוויקישיתוף קלואקה מקסימה, באתר אנציקלופדיה בריטניקה (באנגלית)
הנס יונאס

הנס יונאס (בגרמנית: Hans Jonas; ‏10 במאי 1903 - 5 בפברואר 1993) היה פילוסוף יהודי-גרמני. יונאס נולד במנשנגלדבך שבגרמניה. למד פילוסופיה ותאולוגיה באוניברסיטת פרייבורג, באוניברסיטת ברלין ובאוניברסיטת היידלברג. קיבל תואר דוקטור לפילוסופיה מאוניברסיטת מארבורג, שם היה תלמידם של אדמונד הוסרל, של מרטין היידגר ושל רודולף בולטמן. במארבורג פגש בחנה ארנדט שגם היא למדה שם לתואר דוקטור בפילוסופיה, והם נשארו ידידים במשך כל חייהם. ב-1933 הצטרף מורו מהתואר היידגר אל המפלגה הנאצית, דבר שפגע באופן אישי ביונאס, שהיה יהודי ופעיל הציונות. העובדה שפרופסור נחשב כמו היידגר היה מסוגל להאמין במה שנתפס בעיני יונאס כמחשבות שיגעוניות גרמה ליונאס להטיל ספק בערכה של הפילוסופיה. הוא עזב את גרמניה והתגורר באנגליה. ב-1934 עלה לארץ ישראל, בה פגש בלורה ויינר, אשתו לעתיד. ב-1940 התגייס לשורות הצבא הבריטי במסגרת הבריגדה היהודית שלחמה נגד הנאצים. הוא נשלח לאיטליה ובשלב הסופי של מלחמת העולם השנייה הגיע לגרמניה. יונאס שב למנשנגלדבך כדי לחפש את אמו, אך היא נרצחה במחנה ההשמדה אושוויץ. יונאס החליט לעזוב את גרמניה לצמיתות, שב לארץ ישראל ולקח חלק במלחמת העצמאות של ישראל ב-1948. הוא לימד פילוסופיה במסגרת האוניברסיטה העברית בירושלים, ב-1950 נסע לקנדה ולימד שם פילוסופיה באוניברסיטת קרלטון. ב-1955 הגיע לעיר ניו יורק ולימד פילוסופיה בבית הספר החדש למחקר חברתי עד 1976. בשנים 1982–1983 שימש כפרופסור אורח באוניברסיטת מינכן. הנס יונאס נפטר ב-1993 בביתו שבעיר ניו רושל שבמדינת ניו יורק. ספריו של יונאס הם בעלי חשיבות מרובה בשטחים רבים ושונים. ספרו "הדת הגנוסטית" שיצא לאור ב-1958 שימש כספר הלימוד העיקרי בשפה האנגלית בנושא זה, במשך כמה עשרות שנים. בספרו זה, דן יונאס בתופעה הגנוסטית מנקודת המבט של האקזיסטנציאליזם. ספרו "תופעת החיים" (1966) מהווה את בסיסו הפילוסופי של מדע הביואתיקה בארצות הברית. בספר זה ניכרת השפעתו של מרטין היידגר. הוא מנסה להעמיד זה לצד זה את עולם החומר ואת עולם הרוח, ובכך היה אחד הפילוסופים הראשונים שעסקו בהשלכותיו המוסריות של המדע. ספרו "ציוויה של האחריות" שיצא לאור בגרמנית ב־1979 ותורגם לאנגלית ב־1984, מתרכז בבעיות המוסר החברתי שהטכנולוגיה מעמידה בפני המין האנושי. יונאס עומד על כך כי הישרדותו של האדם תלויה במאמצינו לשמור על כוכב הלכת שעליו אנו חיים ועל עתידו. הוא פיתח עיקרון מוסרי חדש: "עלינו ללמוד לחיות כך שפעילותנו תהלום חיים אנושיים אמיתיים ועקביים." ספרו זה המריץ את מדע האקולוגיה ואת הנושא של חשיבה סביבתית. 'בעיות עכשוויות באתיקה מנקודת מבט יהודית' בתוך חקירות ודרישות: מאמרי מופת על חברה, אמונה ומצב האדם, ערך אסף שגיב, כנרת זמורה-ביתן דביר ומרכז שלם, 2011 מושג האלוהים אחרי אושוויץ ומאמרים נוספים, תרגמה דנית דותן, הוצאת רסלינג, 2004 מדיה וקבצים בנושא הנס יונאס בוויקישיתוף הנס יונאס, ברשת החברתית Goodreads חיים מאיר נריה,לא מנצחים את הבריאה מוסף שבת, מקור ראשון סטיבן גרוסבי, מושג ירוק על הנס יונאס, תכלת 36, 2009 פיני איפרגן, הנס יונס - פורטרט פילוסופי, ראשית, 14 בינואר 2021 הנס יונס (1903-1993), דף שער בספרייה הלאומית https://theory-and-criticism.vanleer.org.il/wp-content/uploads/woocommerce_uploads/2016/12/Teoria-40_kenaan-Rottem-Barnea.pdf
קנייבסקי

קַנִיֶּבְסְקִי הוא שם משפחה שנפוץ בקרב יהודים, פולנים ואוקראינים. מקור לשם הוא שמה של העיר קניב באוקראינה. האם התכוונתם ל... ויקטור קנבסקי – כדורגלן סובייטי-יהודי יעקב ישראל קניבסקי – ("הסטייפלר") - תלמיד חכם חרדי ליטאי, ממנהיגי הציבור הליטאי חיים קניבסקי – רב, ממנהיגי הציבור החרדי ליטאי; בנו של הרב יעקב ישראל בת-שבע קניבסקי – רבנית חרדית-ליטאית; אשתו של רבי חיים שלמה קניבסקי – ראש ישיבה חרדי ישראלי; בנם של בת-שבע ורבי חיים יצחק קנב (קָניֶבסקי) - כלכלן ישראלי, ממנהיגי הסתדרות העובדים הכללית וחבר הכנסת הראשונה מטעם מפא"י לאוניד קנייבסקי – שחקן תיאטרון וקולנוע ישראלי-רוסי